CELEX: 22017D1924
Language: mt
Date: 2017-10-02 00:00:00
Title: Deċiżjoni Nru 2/2017 tal-Kumitat dwar il-Kooperazzjoni Doganali ALN-UE tat-2 ta' Ottubru 2017 dwar deroga mir-regoli ta' oriġini stabbiliti fil-Protokoll 1 tal-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar, minn naħa, u l-Komunità Ewropea u l-Istati Membri tagħha, min-naħa l-oħra, biex tittieħed f'kunsiderazzjoni s-sitwazzjoni speċjali ta' Mauritius fir-rigward tat-tirsite [2017/1924]

20.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 271/47
            
         DEĊIŻJONI Nru 2/2017 TAL-KUMITAT DWAR IL-KOOPERAZZJONI DOGANALI ALN-UE
   tat-2 ta' Ottubru 2017
   dwar deroga mir-regoli ta' oriġini stabbiliti fil-Protokoll 1 tal-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar, minn naħa, u l-Komunità Ewropea u l-Istati Membri tagħha, min-naħa l-oħra, biex tittieħed f'kunsiderazzjoni s-sitwazzjoni speċjali ta' Mauritius fir-rigward tat-tirsite [2017/1924]
   IL-KUMITAT DWAR IL-KOOPERAZZJONI DOGANALI,
   Wara li kkunsidra l-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar, minn naħa, u l-Komunità Ewropea u l-Istati Membri tagħha, min-naħa l-oħra, u b'mod partikolari l-Artikolu 41(4) tal-Protokoll 1 tiegħu,
   Billi:
   
               (1)
            
            
               Il-Ftehim Interim li jistabbilixxi qafas għal Ftehim ta' Sħubija Ekonomika bejn l-Istati tal-Afrika tal-Lvant u tan-Nofsinhar, minn naħa, u l-Komunità Ewropea u l-Istati Membri tagħha, min-naħa l-oħra (1) (“l-FSE interim”) japplika b'mod proviżorju sa mill-14 ta' Mejju 2012 bejn l-Unjoni u r-Repubblika ta' Madagascar, ir-Repubblika ta' Mauritius, ir-Repubblika tas-Seychelles u r-Repubblika taż-Żimbabwe.
            
         
               (2)
            
            
               Il-Protokoll 1 tal-FSE interim, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, jinkludi r-regoli ta' oriġini għall-importazzjoni fl-Unjoni ta' prodotti li joriġinaw fl-Istati tal-ALN.
            
         
               (3)
            
            
               F'konformità mal-Artikolu 42(1) tal-Protokoll 1 tal-FSE interim, derogi minn dawk ir-regoli ta' oriġini jingħataw meta l-iżvilupp ta' industriji eżistenti fl-Istati tal-ALN jiġġustifikahom.
            
         
               (4)
            
            
               Mauritius talab deroga mir-regoli ta' oriġini fir-rigward ta' 120 tunnellata ta' tirsite (barracouta) tal-kodiċi NM 0305 69 80 importati fl-Unjoni minn April 2017 sa April 2018 f'konformità mal-Artikolu 42 tal-Protokoll 1 tal-FSE interim. Mauritius jindika fit-talba tiegħu li m'hemm l-ebda disponibbiltà ta' tirsite li joriġina fl-UE jew f'Mauritius, u li t-tirsite minn Stati AKP oħrajn ma jissodisfax ir-rekwiżiti rigward il-kwalità u l-provvista regolari. Għalhekk, Mauritius irid jakkwista tirsite mhux oriġinarju għall-industrija tal-ipproċessar tiegħu.
            
         
               (5)
            
            
               Id-deroga tikkontribwixxi għall-iżvilupp tal-Intrapriżi Żgħar u ta' Daqs Medju u tippermetti d-diversifikazzjoni tas-settur tas-sajd ta' Mauritius, li huwa fil-biċċa l-kbira tiegħu bbażat fuq prodotti tat-tonn. Mauritius indika li l-valur tal-esportazzjonijiet antiċipati taħt deroga jammonta għal EUR 468 000. Il-valur tal-importazzjonijiet tal-prodotti tas-sajd tal-Kapitolu HS 03 minn Mauritius lejn l-Unjoni ammonta għal EUR 21 571 300 fl-2015. il-kwantitajiet baxxi, li jirrappreżentaw 2,15 % biss fil-valur, u l-perjodu limitat mitlub għad-deroga mhumiex tali li jikkawżaw dannu serju lil xi wieħed mis-setturi ekonomiċi tal-Unjoni jew ta' Stat Membru wieħed jew aktar.
            
         
               (6)
            
            
               Għalhekk, huwa xieraq li Mauritius jingħata deroga għal 120 tunnellata ta' tirsite, li tirrispetta l-abilità tal-industrija eżistenti li tkompli l-esportazzjoni tagħha lejn l-Unjoni, limitata għal perjodu ta' sena.
            
         
               (7)
            
            
               Ir-Regolament ta' Implimentazzjoni tal-Kummissjoni (UE) 2015/2447 (2) jistabbilixxi r-regoli għall-ġestjoni tal-kwoti tariffarji. Jinħtieġ li dawk ir-regoli jiġu applikati għall-ġestjoni tal-kwantità li għaliha qed tingħata d-deroga permezz ta' din id-Deċiżjoni.
            
         
               (8)
            
            
               Sabiex ikun hemm sorveljanza effiċjenti tal-operat tad-deroga, jenħtieġ li l-awtoritajiet ta' Mauritius jikkomunikaw lill-Kummissjoni b'mod regolari d-dettalji taċ-ċertifikati ta' moviment EUR.1 maħruġin,
            
         IDDEĊIEDA KIF ĠEJ:
   Artikolu 1
   B'deroga mill-Protokoll 1 tal-FSE interim u f'konformità mal-Artikolu 42(1) ta' dak il-Protokoll, it-tirsite tal-Intestatura HS 0305 69 (kodiċi NM 0305 69 80) manifatturat minn tirsite mhux oriġinarju (barracouta) tal-Intestatura HS 0303 89 għandu jitqies bħala li joriġina f'Mauritius f'konformità mat-termini stabbiliti fl-Artikoli 2 sa 5 ta' din id-Deċiżjoni.
   Artikolu 2
   Id-deroga prevista fl-Artikolu 1 għandha tapplika għall-prodott u għall-kwantità stabbiliti fl-Anness ta' din id-Deċiżjoni, iddikjarat għar-rilaxx għaċ-ċirkolazzjoni libera fl-Unjoni minn Mauritius għal perjodu limitat ta' sena mid-data tal-adozzjoni ta' din id-Deċiżjoni.
   Artikolu 3
   Il-kwantità stabbilita fl-Anness għandha tiġi ġestita f'konformità mal-Artikoli 49 sa 54 tar-Regolament ta' Implimentazzjoni (UE) 2015/2447.
   Artikolu 4
   L-awtoritajiet doganali ta' Mauritius għandhom iwettqu verifiki kwantitattivi fuq l-esportazzjonijiet tal-prodotti msemmija fl-Artikolu 1.
   Qabel tmiem ix-xahar wara kull tliet xhur, l-awtoritajiet doganali ta' Mauritius għandhom jippreżentaw lill-Kummissjoni, permezz tas-Segretarjat tal-Kumitat dwar il-Kooperazzjoni Doganali, dikjarazzjoni tal-kwantitajiet li fir-rigward tagħhom ikunu nħarġu ċertifikati ta' moviment EUR.1 skont din id-Deċiżjoni u n-numru tas-serje ta' dawk iċ-ċertifikati.
   Artikolu 5
   Il-Kaxxa numru 7 taċ-ċertifikati tal-moviment EUR.1 li jinħarġu skont din id-Deċiżjoni għandha tinkludi waħda mill-indikazzjonijiet li ġejjin:
   
      “Deroga — Deċiżjoni Nru 2/2017 tal-Kumitat dwar il-Kooperazzjoni Doganali ALN-UE tat-2 ta' Ottubru 2017”;
   
   
      “Dérogation — Décision no 2/2017 du comité de coopération douanière AfOA-UE du 2 août 2017”.
   
   Artikolu 6
   1.   Mauritius u l-Unjoni għandhom jieħdu l-miżuri meħtieġa min-naħa tagħhom sabiex jimplimentaw din id-Deċiżjoni.
   2.   Meta l-Unjoni tiskopri, abbażi ta' informazzjoni oġġettiva, każi ta' irregolaritajiet jew frodi jew ta' nuqqas ripetut ta' rispett tal-obbligi stabbiliti fl-Artikolu 4, l-Unjoni tista' titlob sospensjoni temporanja tad-deroga msemmija fl-Artikolu 1 b'konformità mal-proċedura prevista fl-Artikolu 22(5) u (6) tal-FSE interim.
   Artikolu 7
   Din id-Deċiżjoni għandha tidħol fis-seħħ fit-2 ta' Ottubru 2017.
   
      Magħmul f'Antananarivo, it-2 ta' Ottubru 2017.
      
         Is-Sur M. R. NABEE
         
            Rappreżentant tal-Istati tal-ALN
         
         
            f'isem l-Istati tal-ALN
         
      
      
         Is-Sur J. G. SANCHEZ
         
            Il-Kummissjoni Ewropea
         
         
            f'isem l-Unjoni Ewropea
         
      
   
   
      (1)  ĠU L 111, 24.4.2012, p. 2.
   
      (2)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
   
      ANNESS
      
                  Numru tal-ordni
               
               
                  Kodiċi NM
               
               
                  Kodiċi TARIC
               
               
                  Deskrizzjoni tal-prodotti
               
               
                  Perjodu
               
               
                  Piż nett
                  (f'tunnellati)
               
            
                  09.1611
               
               
                  ex 0305 69 80 
               
               
                  25
               
               
                  tirsite (barracouta), immelħa
               
               
                  2.10.2017–1.10.2018
               
               
                  120